el el el el el el el el el el el el el el el el el el el en el el el el el el el el el el el el el el el el el el el el el el el el el el el en zh ru de en en en de el el el el el el el el el el el el el el
Περί το 2000 π.Χ.: Ταφές στον αρχαιολογικό χώρο Σιντάστα (Sintashta), στην Περιφέρεια Τσελιάμπινσκ στη Ρωσία, δείχνουν χρήση του αλόγου σε άμαξες. Η εξημέρωση του αλόγου είναι αρκετά παλαιότερη από αυτή τη χρονολογία (4500-3500 π.Χ., περιοχή Dereivka της σημ. Ουκρανίας).
Περί το 1900 π.Χ.: Έναρξη της Πρωτοανακτορικής Περιόδου του Μινωικού πολιτισμού.
Περί το 1992 π.Χ.: Ο Φαραώ Μεντουχοτέπ IV πεθαίνει.[1] Τέλος 11ης δυναστείας. Άνοδος του Φαραώ Αμενεμχάτ Ι. Έναρξη 12ης δυναστείας.
Περί το 1940 π.Χ.: Οι Ελαμίτες καταλαμβάνουν και λεηλατούν τη σουμεριακή πόλη Ουρ. Πτώση της τελευταίας σουμεριακής δυναστείας.
Περί το 1720 π.Χ.: Εδραίωση των Υξώς στην Αίγυπτο.
Περί το 1680 π.Χ.: Εμφάνιση του Μυκηναϊκού Πολιτισμού.
Περί το 1613 π.Χ.: Η μεγάλη έκρηξη του ηφαιστείου της Σαντορίνης.
Περί το 1600 π.Χ.[2] ή το 1570 π.Χ.:[3] Έναρξη της δυναστείας των Σανγκ στην Κίνα (η πρώτη ιστορικά επιβεβαιωμένη Κινεζική δυναστεία).
Περί το 1550 π.Χ.: Η άνοδος στον θρόνο του Φαραώ Αχμοζέ Ι σηματοδοτεί την αρχή της 18ης Δυναστείας και της περιόδου του Νέου Βασιλείου.[4]
Περί το 1529 π.Χ.: Πτώση του τελευταίου ηγεμόνα των Υξώς και πλήρης απελευθέρωση της Αιγύπτου.[4] Μέσω των Υξώς, η Αίγυπτος έμαθε τη χρήση του αλόγου και των πολεμικών αρμάτων.[5]
Περί το 1482 π.Χ.: (μία από τις πιθανές χρονολογίες)[6] Μάχη της Μεγιδδώ: Ο Φαραώ Τούθμωσις Γ΄ συντρίβει τον συνασπισμό των επαναστατημένων υποτελών ηγεμόνων της Χαναάν, καταλαμβάνει την ομώνυμη πόλη και ξανακάνει την περιοχή αιγυπτιακό προτεκτοράτο.
Περί το 1420 π.Χ.[7] ή (κατ' άλλους) 1375 π.Χ.[8]: Εγκατάσταση μυκηναϊκής δυναστείας στην Κρήτη.
Περί το 1275 π.Χ.:[9] Μάχη του Καντές: Αιματηρή μάχη, κορύφωση της σύγκρουσης Αιγύπτου-Χετταίων.
Περί το 1300 π.Χ.: Ανάπτυξη του Λουσάτιου πολιτισμού.
Περί το 1500 π.Χ.: Κορύφωση του Πολιτισμού των Ολμέκων στην Κεντρική Αμερική. Θα κρατήσει ως το 400 π.Χ.
13ος αιώνας π.Χ.: Εισβολές των Λαών της θάλασσας στην Αίγυπτο.
Περί το 1180 π.Χ.: Καταστροφή του βασιλείου των Χετταίων και της πρωτεύουσάς τους, Χατούσας, καθώς και της συριακής πόλης Ουγκαρίτ, από τους Λαούς της θάλασσας.
Περί το 1070/69 π.Χ.: Τέλος του Νέου Βασιλείου και αρχή της Τρίτης Ενδιάμεσης Περιόδου στην Αίγυπτο.[4]
Περί το 1060 π.Χ.: Το τέλος της Υστεροελλαδικής ΙΙΙ περιόδου θα σημάνει και το τέλος του Μυκηναϊκού Πολιτισμού και την αρχή της Υπομυκηναϊκής Περιόδου.
1046 π.Χ.: Έναρξη της Δυναστείας των Τσόου στην Κίνα (έως το 256 π.Χ.)[10]
↑ The Oxford History of Ancient Egypt, Oxford University Press, 2003, σ.145
↑ XSZCP Group (2000), 夏商周断代工程1996—2000年阶段成果报告·简本 (The Xia-Shang-Zhou Chronology Project Report for the years of 1996–2000, http://bbs.xhistory.net/read.php?tid=18985, ανακτήθηκε στις 2011-06-29
↑ Shaughnessy, Edward L. (1999), «Language and Writing», στο: Loewe, Michael; Shaughnessy, Edward L., επιμ., The Cambridge History of Ancient China, Cambridge: Cambridge University Press, σελ. 19–29, ISBN 978-0-521-47030-8
↑ 4,0 4,1 4,2 Egypt the World of the Pharaohs (επιμ. Regine Schulz, Matthias Seidel), Köneman, 1998, σ. 528. ISBN 3-89508-913-3
↑ The Oxford History of Ancient Egypt, Oxford University Press, 2003, σ.202
↑ Thutmose III: a Νew Βiography (επιμ. Eric H. Cline, David B. O'Connor), University of Michigan Press, 2006, σ. 418. ISBN 0-472-11467-0
↑ Carl Roebuck, The World of Ancient Times σ. 77.
↑ Karl-Wilhelm Welwei: Die Griechische Frühzeit. C.H.Beck, München, 2002. ISBN 3406479855. σ.12-18
↑ Εγκυκλοπαίδεια 'Britannica, ηλεκτρονική έκδοση, 2009, λήμμα Kadesh, Battle of
↑ «Zhou dynasty». Εγκυκλοπαίδεια Britannica (διαδικτυακή έκδοση). Ανακτήθηκε στις 23 Νοεμβρίου 2014.